เรื่องร้องเรียน (ร้องเรียน,สอบถาม) วันที่ 2023-09-27 03:35:37 — แขวงบางอ้อ เขตบางพลัด จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660037769
ขอความช่วยเหลือจ่ายเบี้ยยังชีพผู้พิการย้อนหลังในรอบเดือนกันยายน 2566 ให้แก่ภรรยาของผู้ร้อง โดยผู้ร้องมีความสัมพันธ์เป็นสามีอาศัยอยู่ร่วมกันและเป็นผู้ดูแลภรรยา เนื่องจากภรรยาผู้ร้องเป็นผู้พิการ ไร้ความสามารถ ตั้งแต่ พ.ศ. 2563 ซึ่งได้ขึ้นทะเบียนเพื่อรับเงินช่วยเหลือผู้พิการ และได้รับเบี้ยยังชีพผู้พิการจากทางสำนักงานเขตบางพลัด เขตบางพลัด กรุงเทพมหานคร เดือนละ 800 บาท (แปดร้อยบาทถ้วน) มาโดยตลอด แต่เมื่อวันที่ 30 สิงหาคม 2566 ผู้ร้องและภรรยาได้ย้ายไปอยู่ที่บ้านเลขที่....หมู่ที่ 4 ตำบลบางขุนกอง อำเภอบางกรวย จังหวัดนนทบุรี และในวันที่ 17 กันยายน 2566 ผู้ร้องได้นำสมุดบัญชีเงินฝากธนาคารกรุงไทย ไปปรับรายการเดินบัญชี ตรวจสอบยอดเงินคงเหลือในบัญชี แต่กลับไม่พบยอดเงินเบี้ยยังชีพผู้พิการของภรรยา และในวันที่ 18 กันยายน 2566 ผู้ร้องแจ้งว่าทางภรรยาได้ลงทะเบียนรับเบี้ยยังชีพผู้พิการกับทางองค์การบริหารส่วนตำบลบางขุนกอง  และได้สอบถามกรณีที่ไม่ได้รับเงินเบี้ยยังชีพผู้พิการของภรรยาในรอบเดือนกันยายน 2566 เจ้าหน้าที่แจ้งว่า "ในเดือนกันยายน 2566 ทางองค์การบริหารส่วนตำบลบางขุนกองไม่เกี่ยวข้อง อาจจะโดนตัดไปแล้ว แต่จะได้รับเบี้ยยังชีพผู้พิการของภรรยาในเดือนตุลาคม 2566 " เบื้องต้นในวันที่ 18 กันยายน 2566 ผู้ร้องได้ติดต่อสอบถามไปที่กรมบัญชีกลางในกรณีดังกล่าว เจ้าหน้าที่แจ้งว่าทางหน่วยงานมีหน้าที่รับผิดชอบการโอนเงินเท่านั้น ไม่เกี่ยวข้องกับกรณีดังกล่าว และในวันที่ 19 กันยายน 2566 ผู้ร้องได้เดินทางไปติดต่อสอบถามที่สำนักงานเขตบางพลัดในกรณีดังกล่าว เจ้าหน้าที่แจ้งว่าภรรยาผู้ร้องได้ย้ายที่อยู่ไปแล้ว จึงถูกตัดสิทธิในเดือนกันยายนไป ต้องขึ้นทะเบียนใหม่ที่จังหวัดนนทบุรี จึงจะได้รับเงิน และได้ติดต่อสอบถามไปที่กรมส่งเสริมการปกครองท้องถิ่น กระทรวงมหาดไทย เงินเบี้ยยังชีพผู้พิการในเดือนกันยายน 2566 ของภรรยาของผู้ร้องที่ถูกตัดสิทธิไม่ได้รับเงิน ซึ่งผู้ร้องแจ้งว่าไม่ทราบรายละเอียดมาก่อนว่าจะมีการตัดเงินเบี้ยยังชีพผู้พิการของภรรยาของผู้ร้อง ส่งผลให้ผู้ร้องและภรรยาได้รับความเดือดร้อน จึงประสงค์ให้หน่วยงานที่เกี่ยวข้องช่วยเหลือจ่ายเบี้ยยังชีพผู้พิการย้อนหลังให้แก่ภรรยาของผู้ร้อง เพื่อบรรเทาความเดือดร้อนต่อไป (ผู้ร้องยินดีที่จะเปิดเผยชื่อ-นามสกุล หมายเลขโทรศัพท์)
 //หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata